ઉત્તર પ્રદેશ પોલીસના એક કોન્સ્ટેબલે અરજી આપી પોતાના બોસ પાસે રજા માંગી છે. આ કોન્સ્ટેબલની રજાની અરજી સોશિયલ મીડિયા પર ખૂબ વાઈરલ થઈ રહી છે. એવું તો શું છે આ રજા ચીઠ્ઠીમાં કે લોકો સોશિયલ મીડિયા પર શેર કરી રહ્યા છે. રજા માંગનારા કોન્સ્ટેબલ વિનોદ કુમારે એપ્લિકેશનમાં લખ્યું છે કે, ‘તેને સપનામાં ભગવાન ભોલેનાથના કમંડલમાં પાણી અને શિવલિંગ પર વિરાજમાન નાગ દેવતા દેખાઈ છે. લાગી રહ્યું છે કે ભગવાન ભોલેનાથ હરિદ્વાર બોલાવી રહ્યા છે.’ તેણે અધિકારીઓનો વિનંતી કરી છે કે ‘તેને ભગવાન ભોલેનાથના દર્શન કરવા અને હરિદ્વારથી કાંવડ લેવા માટે છ દિવસની રજા આપવામાં આવે.’